Taharrush gamea

Taharrush gamea (arabisk: , DMG Taḥarruš ǧamāʿī, taharrush gamea) er et arabisk begrep som kan oversettes til gruppeovergrep eller voldtektslek. Det siste tiåret har slike overgrep mot kvinner i Midtøsten, ikke minst Egypt, fått mer oppmerksomhet, blant annet i forbindelse med politiske demonstrasjoner og andre store samlinger av mennesker.Angie Abdelmonem: Reconceptualizing Sexual Harassment in Egypt  (på engelsk)

Fenomenet med kollektive seksuelle overgrep er bl.a. kjent fra begivenhetene i Kairo under den arabiske våren. Særlig dramatisk var flere hendelser på Tahrir-plassen.Massenvergegwaltigung auf dem Tahrir-Platz - Platz des Schreckens (på tysk) Etter slik kollektiv trakassering foregikk nyttårsaften 2015 i Köln og andre europeiske byer, har begrepet også blitt brukt av vestlige medier.Das Phänomen taharrush gamea ist in Deutschland angekommen (på tysk)«Wir kennen dieses Phänomen aus arabischen Ländern» (på tysk)Nach Kölner Sex-Angriffen: BKA will das Phänomen „taharrush gamea“ bekämpfen (på tysk)

Hendelsene nyttårsaften 2015 førte til en debatt om de underliggende årsakene, bl.a. om overgrepa bunner i sosioøkonomiske, kulturelle eller religiøse motsetninger.

 Taharrush i Egypt  
Det egyptiske senteret for kvinners rettigheter begynte i 2005 å bruke uttrykket el-taḥarrush el-ginsy i kampanjen sin mot seksuell krenking av kvinner i Egypt. Mange egyptere møtte dette med forvirring og avviste det som et amerikansk begrep uten relevans i Egypt. Helt fra protestene mot daværende president Hosni Mubarak 25. mai 2005, kjent som den svarte onsdagenEgypt inn i mørketiden – VG, har systematisk seksuell krenking av egyptiske kvinner i protestdemonstrasjoner blitt angitt som et politisk våpen brukt av de egyptiske myndighetene.Jadaliyya: Sexual Violence in Egypt: Myths and Realities (på engelsk) En rapport offentliggjort i 2008 av Det egyptiske senteret for kvinners rettigheter definerte el-taharrush el-ginsy som uønska seksuell oppførsel, i hovedsak ikke-fysisk, men der også beføling kunne inngå. I desember 2010 hadde spillefilmen 678 Kairo premiere som den første egyptiske filmen som viste seksuell trakassering av kvinner på offentlige steder som et problem. Som følger av den arabiske våren 2011 fikk el-taḥarrush el-ginsy oppmerksomhet fra forskere, aktivister og medier, og det blei rapportert om flere tilfeller av seksuell krenking under protestmøter på Tahrir-plassen i åra 2011-2013. Filmen hadde premiere i Norge 17. august 2012.678 Kairo, Filmweb

 Seksuelle gruppeovergrep i Europa nyttårsaften 2015 
Ved nyttårsskiftet 2015/2016 utførte utenlandske menn seksuelle gruppeangrep på kvinner flere steder i Europa, først og fremst i Köln, der over 650 kvinner leverte anmeldelser etterpå, men også i bl.a. Hamburg, der 113 kvinner anmeldte overfall,"Mob Attacks Migrants In Cologne Amid Tensions" (News.sky.com, 11.01.2016) (på engelsk) Zürich i Sveits,"Flere europæiske byer ramt af nytårsovergreb" (Jyllandsposten, 08.01.2016) (på dansk) Helsingfors i Finland,"HELSINKI COPS: ‘Widespread’ Sexual Harassment By ‘Asylum Seekers’ on New Year’s Eve" (Breitbart.com, 7. januar 2016) (på engelsk)Helsinki på nyttårsaften: Uvanlig mange tilfeller av seksuell trakassering (Aftenposten, 8. januar 2016) og MalmöBerit Ertman: "Store grupper af mænd »omringede og forstyrrede« kvinder i Malmø nytårsnat" (Jyllandsposten, 12.01.2016) (på dansk) og Kalmar i Sverige."Sextrakasserier mot stort antal tonårstjejer i Kalmar under nyår – Polisen jämför med händelserna i Köln" (NyheterIdag, 09.01.2016) (på svensk) Tysklands justisminister Heiko Maas uttalte at hendelsene i Köln og andre byer i «et eller annet omfang» var organisert, men avviste at det skulle skyldes migrantenes manglende vilje eller evne til å integrere seg. Blant de 31 identifiserte mitenkte i Köln var 18 asylsøkere."18 asylansøgere sat i forbindelse med sexovergreb i Köln" (Jyllandsposten, 08.01.2016) (på dansk) Av de 31 identifiserte mistenkte var 9 fra Algerie, 9 fra Marokko, 5 fra Iran, 4 fra Syria og 1 fra Irak."Politichef i Köln træder tilbage efter masseovergreb" (Jyllandsposten, 08.01.2016) (på dansk)

 Etterspill 
Politiet i Köln forsøkte å holde overgrepa hemmelig ved offisielt å rapportere om en «fredelig nyttårsaften». Først da de faktiske hendelsene kom fram i sosiale medier, oppstod skandalen. Den tyske avisa Bild kunne avsløre en intern politirapport som viste at politiet hadde vært maktesløst under hendelsene,Frank Schneider: "Sex-Mob: Das geheime Polizei-Protokoll!" (Bild, 09.01.2016) (på tysk) og politidirektøren i Köln måtte gå av. Det tyske politiet blei anklagd for bevisst å mørklegge asylsøkernes og innvandrernes kriminalitet for at ikke hendelsene skulle misbrukes av «høyreekstreme krefter».Alexandra Genova: "Police in Germany are covering up the extent of crime committed by migrants, claim Bild... as country is revealed to have taken in 1.1 MILLION people during 2015" (Daily Mail, 30.12.2015) (på engelsk)

I kjølvannet av hendelsene har flere eksempler på seksuelle overgrep mot kvinner i det offentlige rom, taharrush gamea, som et middel til undertrykking av kvinners frihet og rettigheter i arabiske land som Egypt, blitt dratt fram.

I Norge blei hendelsene tema i årets første episode av debattprogrammet Underhuset på TV 2 Nyhetskanalen, med blant andre Mehtab Afsar som gjest. Organisasjonen Human Rights Service argumenterte for at fenomenet ikke var nytt, med referanse til liknende hendelser i Oslo flere år tidligere, bl.a. en episode der to jenter i tjueåra blei utsatt for gruppeovergrep på nattbussenHvor lenge kan et fenomen være nytt? – HRSAdvarer mot ny overgrepsform – NRK.

Etter at nyheten sprakk har det også andre steder blitt rapportert om tidligere eksempler på kollektiv seksuell trakassering, der personer av utenlandsk opphav har vært innblanda. I Sverige kom det fram at det hadde foregått tallrike overgrep under Europas største ungdomsfestival, We are Sthlm, i 2014 og 2015, uten at det svenske politiet hadde opplyst offentligheten om det."Övergreppen på festivalen i Stockholm rapporterades aldrig vidare" (DN.se, 10.01.2016) (på svensk) Kort tid etterpå kom det fram at politiet tvert imot hadde begynt å merke saker med kode 291 for å holde kriminalitet begått av utlendinger skjult.

 Referanser 

 Litteratur 
 Angie Abdelmonem: "Reconceptualizing Sexual Harassment in Egypt: A Longitudinal Assessment of el-Taharrush el-Ginsy in Arabic Online Forums and Anti-Sexual Harassment Activism". In: Kohl: A Journal for Body and Gender Research 1, no. 1 (Summer 2015): 23-41.

 Se også 
 Voldtekt
 Trakassering
 Islam

 Eksterne lenker 
  2016-01-09, dn.se: Kvinnors rätt att festa säkert kan inte offras Efter nyårsnattens utstuderade övergrepp mot kvinnor i Köln, Kalmar och Helsingfors går spekulationerna i flera riktningar. (på svensk)
 Jul 16 2013, jadaliyya.com: Sexual Violence in Egypt: Myths and Realities (på engelsk)

Kategori:Seksualforbrytelser
Kategori:Arabiske ord og uttrykk